
 17.5.2012
 BG
 Официален вестник на Европейския съюз
 L 130/1
 РЕГЛАМЕНТ ЗА ИЗПЪЛНЕНИЕ (ЕС) No 418/2012 НА КОМИСИЯТА
 от 16 май 2012 година
 за изменение на Регламент (ЕО) No 376/2008 по отношение на задълженията за лицензии за някои селскостопански продукти и за изменение на Регламент (ЕО) No 1342/2003 по отношение на прехвърляне на права, произтичащи от лицензиите за зърнени култури и ориз, внасяни в рамките на тарифни квоти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 134 и член 161, параграф 3 във връзка с член 4 от него,
 като има предвид, че:
 (1)
 По силата на членове 130 и 161 от Регламент (ЕО) No 1234/2007 за управление на вноса и износа Комисията разполага с правомощия да определя продуктите, за които вносът или износът се осъществяват при условие че е представена съответната лицензия. При оценка на необходимостта от въвеждане на режим на лицензии Комисията следва да вземе предвид подходящите средства за управление на пазарите, и по-специално средствата за контрол на вноса или износа.
 (2)
 В член 1, параграф 2, буква а), подточка i) от Регламент (ЕО) No 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (2) във връзка с част I, раздел А от приложение II към посочения регламент се предвижда задължение за лицензия за внос, наред с другото, на твърда пшеница, включително продукти, внесени в рамките на тарифните квоти, посочени в член 1, параграф 2, буква а), подточка iii) от същия регламент, ечемик и сорго на зърна, различно от хибриди за посев, всички тези продукти, включително семена от тях. В Регламент (ЕО) No 376/2008 се предвижда също задължение за лицензия за внос на корени от маниока, арарут или салеп, земни ябълки, сладки картофи и подобни корени и клубени с високо съдържание на нишесте или инулин, пресни, охладени, замразени или сушени, дори нарязани на парчета или агломерирани под формата на гранули, за внос на сърцевина на сагово дърво и за внос на сладки картофи за консумация от човека.
 (3)
 В член 1, параграф 2, буква б), подточка i) от Регламент (ЕО) No 376/2008 във връзка с раздел А от част II на приложение II към посочения регламент се предвижда задължение за лицензии за износ, наред с другото, на твърда пшеница, ръж, ечемик и овес, всички тези, включително семена от тях.
 (4)
 Приложение II към Регламент (ЕО) No 376/2008 се позовава на кодове по КН, за да се означат продуктите, за които се изисква лицензия за внос или износ съгласно условията, определени с посочения регламент.
 (5)
 Изглежда подходящо да се адаптират кодовете по КН, използвани в части I, II и III от приложение II към Регламент (ЕО) No 376/2008, към тези, използвани в приложение I към